Ehdotus: NEUVOSTON PÄÄTÖS kasvua ja työllisyyttä käsittelevän kolmikantakokouksen perustamisesta

(komission ehdottama)

SISÄLLYSLUETTELO

Tiivistelmä

Johdanto

1. Työmarkkinaosapuolten vuoropuhelu - ratkaisu parempaan hallintotapaan

1.1 Työmarkkinaosapuolten kuulemisen parantaminen

1.2 Työmarkkinaosapuolten vuoropuhelun tekeminen tunnetummaksi

1.3 Työmarkkinaosapuolten aseman vahvistaminen

1.3.1 Yhteisön taso

1.3.2 Jäsenvaltioiden taso

1.3.3 Paikallistaso

1.3.4 Yritysten taso

2. Työmarkkinaosapuolten vuoropuhelu - taloudellisten ja yhteiskunnallisten uudistusten taustavoima

2.1 Luodaan rakenteet kolmikantaneuvotteluille

2.2 Vahvistetaan työmarkkinaosapuolten osallistumista Lissabonin strategian eri osa-alueisiin

2.3 Työmarkkinaosapuolten vuoropuhelun laajentaminen ja syventäminen

2.3.1 Neuvotteluiden aseman ja soveltamisalan laajentaminen

2.3.2 Alakohtainen vuoropuhelu

2.3.3 Alojen välinen työmarkkinaosapuolten vuoropuhelu

2.4 Seurannan ja täytäntöönpanon parantaminen

2.4.1 Suuntaviivat tai toimintapuitteet

2.4.2 Perustamissopimuksen 139 artiklan mukaiset sopimukset

3. Työmarkkinaosapuolten vuoropuhelu ja laajentuminen: ratkaiseva haaste unionille

3.1 Vuoropuhelun ja sen osapuolten vahvistaminen

3.2 Työmarkkinaosapuolten vuoropuhelun aseman kehittäminen liittymistä edeltävässä strategiassa

3.3 Eri elinten mukauttaminen

4. Työmarkkinaosapuolten vuoropuhelun kansainvälinen ulottuvuus

4.1 Kahdenväliset ja alueelliset suhteet

4.2 Monenväliset suhteet

Liitteet

Ehdotus:NEUVOSTON PÄÄTÖS kasvua ja työllisyyttä käsittelevän kolmikantakokouksen perustamisesta

Ehdotus: NEUVOSTON PÄÄTÖS kasvua ja työllisyyttä käsittelevän kolmikantakokouksen perustamisesta

2002/0136 (CNS)

Ehdotus: NEUVOSTON PÄÄTÖS kasvua ja työllisyyttä käsittelevän kolmikantakokouksen perustamisesta

EUROOPAN UNIONIN NEUVOSTO, joka

ottaa huomioon Euroopan yhteisön perustamissopimuksen ja erityisesti sen 202 artiklan,

ottaa huomioon komission ehdotuksen, [1]

[1]

ottaa huomioon Euroopan parlamentin lausunnon, [2]

[2]

sekä katsoo seuraavaa:

(1) Työmarkkinaosapuolet on otettu mukaan Luxemburgissa 20 ja 21 päivänä marraskuuta 1997 kokoontuneessa Eurooppa-neuvostossa sovitun koordinoidun työllisyysstrategian täytäntöönpanoon pysyvän työllisyyskomitean puitteissa. Komitea on perustettu Euroopan yhteisöjen pysyvän työllisyyskomitean perustamisesta 14 päivänä joulukuuta 1970 tehdyllä neuvoston päätöksellä 70/532/ETY [3], sellaisena kuin se on muutettuna 9 päivänä maaliskuuta 1999 tehdyllä päätöksellä 99/207/EY [4].

[3] EYVL L 273, 17.12.1970, s. 25. Päätös muutettuna päätöksellä 75/62/ETY (EYVL L 21, 28.1.1975, s. 17).

[4] EYVL L 72, 18.3.1999, s. 33.

(2) Kölnissä 3 ja 4 päivänä kesäkuuta 1999 kokoontunut Eurooppa-neuvosto otti käyttöön neuvoston, komission, Euroopan keskuspankin ja työmarkkinaosapuolten edustajien välisen makrotaloudellisen vuoropuhelun.

(3) Lissabonissa 23 ja 24 päivänä maaliskuuta 2000 kokoontuneessa Eurooppa-neuvostossa määriteltiin tulevalle vuosikymmenelle uusi strateginen päämäärä ja sovittiin, että tavoitteeseen pääseminen edellyttää kattavaa strategiaa, johon olisi yhdistettävä rakenneuudistukset, Euroopan työllisyysstrategia, sosiaalinen suojelu ja makrotalouspolitiikka. Työmarkkinaosapuolten vuoropuhelua koskevassa tiedonannossaan komissio korosti, että kolmikantakokouksen olisi edistettävä keskustelua näistä aiheista.

(4) Laekenin Eurooppa-neuvostolle esittämässään yhteisessä kannanotossa työmarkkinaosapuolet totesivat, että pysyvän työllisyyskomitean uudistaminen ei johtanut vastaavaan kolmikantaneuvottelujen yhdentymiseen ja että komitea ei edistä niiden eri prosessien yhdenmukaisuutta ja yhteisvaikutusta, joissa työmarkkinaosapuolet ovat mukana. Samassa kannanotossaan ne ehdottivat pysyvän työllisyyskomitean korvaamista kasvua ja työllisyyttä edistävällä kolmikantakokouksella, joka toimisi työmarkkinaosapuolten ja viranomaisten välisenä neuvottelufoorumina Lissabonissa kokoontuneessa Eurooppa-neuvostossa määritellyn koko strategian osalta.

(5) Laekenissa 14 ja 15 päivänä joulukuuta 2001 kokoontunut Eurooppa-neuvosto totesi työmarkkinaosapuolten halun kehittää neuvotteluita ja yhdistää ne paremmin Lissabonin strategian eri näkökohtiin. Barcelonassa 15 ja 16 päivänä maaliskuuta 2002 kokoontunut Eurooppa-neuvosto vahvisti tämän,

ON TEHNYT TÄMÄN PÄÄTÖKSEN:

1 artikla Perustaminen

Perustetaan kasvua ja työllisyyttä käsittelevä kolmikantakokous (jäljempänä 'kokous').

2 artikla Tehtävät

Kokouksen tehtävänä on varmistaa pysyvästi neuvoston, komission ja työmarkkinaosapuolten väliset neuvottelut ottaen huomioon perustamissopimus sekä Euroopan yhteisön toimielinten ja muiden elinten toimivalta. Tavoitteena on antaa työmarkkinaosapuolille mahdollisuus osallistua työmarkkinaosapuolten vuoropuhelun perusteella Lissabonissa maaliskuussa 2000 kokoontuneen Eurooppa-neuvoston käynnistämän ja Göteborgissa kesäkuussa 2001 kokoontuneen Eurooppa-neuvoston täydentämän talous- ja sosiaalipoliittisen strategian eri osa-alueisiin. Kokous tukeutuu tässä neuvoston, komission ja työmarkkinaosapuolten toimintaan ja niiden eri neuvottelufoorumeilla käymiin keskusteluihin.

3 artikla Kokoonpano

1. Kokoukseen osallistuvat valtioiden ja hallitusten päämiehistä koostuvan neuvoston kulloinenkin puheenjohtaja ja kaksi seuraavaa puheenjohtajaa, komission puheenjohtaja sekä työmarkkinaosapuolten edustajat.

2. Työmarkkinaosapuolten edustajien enimmäismäärä on 20, joka on jaettu kahteen yhtä suureen ryhmään, eli niissä on 10 työntekijöiden ja 10 työnantajien edustajaa.

Kumpaankin ryhmään kuuluu edustajia Euroopan tason alojen välisistä yleisistä organisaatioista tai erikoistuneista organisaatioista, jotka edustavat ylempiä toimihenkilöitä sekä pieniä ja keskisuuria yrityksiä Euroopan tasolla.

Teknisestä koordinoinnista työntekijöiden ryhmässä vastaa Euroopan ammatillinen yhteisjärjestö EAY ja työnantajien ryhmässä Euroopan teollisuuden ja työnantajien keskusjärjestö UNICE.

4 artikla Toiminta

1. Kokous pidetään vähintään kerran vuodessa, ja yksi kokous on pidettävä juuri ennen Eurooppa-neuvoston kevätkokousta.

2. Kokouksen puheenjohtajina toimivat yhdessä neuvoston senhetkinen puheenjohtaja ja komission puheenjohtaja.

3. Keskusteltavista aiheista päättävät yhdessä neuvoston puheenjohtaja, komissio sekä kokouksen työskentelyyn osallistuvat työntekijöitä ja työnantajia edustavat alojen väliset organisaatiot.

4. Kokouksen puheenjohtajat laativat Eurooppa-neuvostolle raportin kokouksessa käydyistä keskusteluista ja saaduista tuloksista.

5. Puheenjohtajat kutsuvat kokoukset koolle omasta aloitteestaan.

6. Edellä 3 artiklan 2 kohdassa tarkoitettuja työmarkkinaosapuolia edustaville kokouksen jäsenille maksetaan matka- ja oleskelukorvaus asiaa koskevien neuvoston säännösten mukaisesti.

7. Kokouksen työjärjestys laaditaan puheenjohtajien aloitteesta sen toimintaa koskevien sääntöjen asettamiseksi.

5 artikla Kumoaminen

Kumotaan päätös 99/207/EY. Kumoaminen tulee voimaan päivänä, jona tällä päätöksellä perustettu kokous pitää ensimmäisen kokouksensa.

6 artikla Voimaantulo

Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä.

Tehty Brysselissä [...] päivänä [...]kuuta [...].

Neuvoston puolesta

Puheenjohtaja